Sungai St. Lawrence

Sungai Saint Lawrence (; ; Bahasa Tuscarora: Kahnawáʼkye; Bahasa Mohawk: Kaniatarowanenneh, bermaksud "laluan air yang besar") merupakan sungai yang besar yang terletak dari barat daya hingga barat laut di benua Amerika Utara dan menghubungkan Tasik-Tasik Besar dengan Lautan Atlantik. Sungai ini adalah penghantar saliran utama Tasik-Tasik Besar. Sungai terletak di timur wilayah Kanada iaitu Quebec dan Ontario yang membentuk sebahagian daripada sempadan antarabangsa antara Ontario, Kanada dan New York, Amerika Syarikat.

Sejarah

Penamaan 
Sungai ini merupakan laluan utama penjelajah Perancis, Jacques Cartier meneroka pendalaman Kanada pada abad ke-16. Beliau tiba di muara sungai tersebut pada hari perayaan Santo Laurentius tanggal 10 Ogos 1535 yang disangka sebagai suatu teluk lalu diberi nama "Teluk Santo Lawrence" (« baye sainct Laurens »); beliau menggambarkan terlihatnya suatu bukit yang dilihat setinggi selonggok gandum dari pandangannya sejarak 2 persangga jauhnya.

Zaman Penjajahan 
Kemudian, ramai penjelajah Eropah berimigresen ke Kanada pada zaman dahulu mengikut laluan sungai ini termasuklah Samuel de Champlain iaitu bangsawan Perancis yang membuka Bandaraya Quebec pada abad ke-17. Sungai ini merupakan pertempuran utama ketika Perang Tujuh Tahun, tentera British yang berpangkalan di New York berusaha untuk menghalau orang Perancis dari Kanada untuk meluaskan jajahan British. Ketika Perang Dunia Kedua, tentera Kanada bertempur dengan tentera Jerman Nazi di bawah Karl Donitz. Pertempuran ini hanya di muara sungai dan tentera Kanada berjaya menenggelamkan kapal perang tentera Nazi, U-Boat berhampiran Lautan Atlantik.

Rujukan 

Sungai di Kanada
Tasik-Tasik Besar
Sungai di Amerika Utara
Jacques Cartier
Kanada